《提刑都讲颁赐题古楠寺佳篇伏读玩味词旨豪肆感叹战汗不揆浅拙仰次严韵》
宋代·杨庭杰

城南古寺旧林泉，使驭观游绝顶巅。幸缀华轩到清境，深惭凡骨逐真仙。

不愁落日归鞍促，更许新诗翠石镌。犹有题名千载后，与他巴水字相连。

作者简介：杨庭杰，字子厚，眉州（今四川眉县）人。神宗元丰中进士，调石镜令。累官朝散大夫、知巴州（《金石苑》）。卒谥文安（《雪楼集》卷二四《跋静恭杨文安公庭杰遗事》）。今录诗二首。